εδοξεν τοις επι της ασιας ελλησιν γνωμη του αρχιερεως απολλωνιου του μηνοφιλου αζανιτου επε[ιδη η θειως] διαταξασα τον βιον ημων προνοια σπουδην εισεν[ενκαμ]ενη και φιλοτιμιαν το τεληοτατον τωι βιωι διεκοσμη[σεν αγαθον] ενενκαμενη τον σεβαστον ον εις ευεργεσιαν ανθρω[πων] επληρωσεν αρετης ωσπερ ημειν και τοις μεθ η[μας σωτηρα χαρισαμενη] τον παυσαντα μεν πολεμον κοσμησοντα [δε ειρηνην επιφανεις δε] ο καισαρ τας ελπιδας των προλαβοντων [ευανγελια παντων υπερ]εθηκεν ου μονον τους προ αυτου γεγονοτ[ας ευεργετας υπερβαλομενος αλλ ουδ εν τοις εσομενοις ελπιδ[α υπολιπων υπερβολης] ηρξεν δε τωι κοσμωι των δι αυτον ευανγελι[ων η γενεθλιος ημε]ρα του θεου της δε ασιας εψηφισμενης εν σμυρνη [επι ανθυ]πατου λευκιου ουολκακιου τυλλου γραμματευοντος παπ[ιωνος διοσιεριτου] τωι μεγιστας γ εις τον θεον καθευροντι τειμας ειναι στεφανον παυλλος φαβιος μαξιμος ο ανθυπατος της επαρχηας ευεργετης απο της εκεινου δεξιας και [γ]νωμης απεσταλμενος ξυν τοις αλλοις οις ευεργετησεν την επαρχηαν ων ευεργεσιων τα μεγεθη λογος ειπειν ουδεις αν εφικοιτο και το μεχρι νυν αγνοηθεν υπο των ελληνων εις την του σεβαστου τειμην ευρετο το απο της εκεινου γενεσεως αρχειν τω βιω τον χρονον διο τυχη αγαθη και επι σωτηρια δεδοχθαι τοις επι της ασιας ελλησι αρχειν την νεαν νουμηνιαν πασα[ις] ταις πολεσιν τη προ εννεα καλανδων οκτωβριων ητις εστιν γενεθλιος ημερα του σεβαστου. οπως δε αει η ημερα στοιχη καθ εκαστην πολιν συνχρηματιζειν τη ρωμαικη και την ελληνικην ημεραν. αγεσθαι δε τον πρωτον μηνα καισαρα καθα και προεψηφισται αρχομενον απο προ εννεα μεν καλανδων οκτωβριων γενεθλιου δε ημερας καισαρος τον δε εψηφισμενον στεφανον τω τας μεγιστας ευροντι τειμας υπερ καισαρος δεδοσθαι μαξιμωι τωι ανθυπατωι ον και αει αναγορευεσθαι εν τω γυμ[νι]κω αγωνι τωι εν περγαμωι των ρω[μα]ιων σεβαστων οτι στεφανοι [η ασ]ια παυλον φαβιον μαξιμον ευ[σεβ]ε[σ]τατα παρευροντα τας εις καισαρα τειμας. ωσαυτως δε ανα[γορευ]εσθαι και εν τοις αγομενοις κατα πολιν αγωσιν των καισαρηων. αναγραφηναι δε το δελτογραφημα του ανθυπατου και το ψηφισμα της ασιας εν στηλη λευκολιθωι ην και τεθηναι εν τωι της ρωμης και του σεβαστου τεμενει. προνοησαι δε και τους καθ ετος εκδικους οπως εν ταις αφηγουμεναις των διοικησεων πολεσιν εν στηλαις λευκολιθοις ενχαραχθη το τε δελτογραφημα του μαξιμου και το της ασιας ψηφισμα αυται τε αι στηλαι τεθωσιν εν τοις καισαρηοις. αχθησονται οι μηνες κατα ταδε. καισαρ ημερων απελλαιος ημερων αυδναιος ημερων περιτιος ημερων δυστρος ξανδικος αρτεμισιων ημερων δαισιος πανημος λωος γορπιαιος υπερβερεταιος ομου ημεραι. εφ ετος δε δια την ιντερκαλαριον ο ξανδικος αχθησεται ημερων. ινα δε απο του νυν στοιχησωσιν οι μηνες και αι ημεραι ο μεν νυν ενεστως περιτιος μην αχθησεται μεχρι της τη δε προ εννεα καλανδων φεβρουαριων αξομεν νουμηνιαν μηνος δυστρου και καθ εκαστον μηνα αρχη εσται της νουμηνιας η προ εννεα καλανδων. η δε ενβολιμος ημερα εσται παντοτε των ιντερκαλαριων καλανδων του ξανδικου μηνος δυο ετων μεσων γεινομενων.
Sherk 65D:30-77